പ്യൂണ് തസ്തികയിലെ ഫലം പ്രസിദ്ധീകരിച്ചു സര്ട്ടിഫിക്കറ്റ് പരിശോധന 27 മുതല് തിരുവനന്തപുരം: തിരുവിതാംകൂര് ദേവസ്വം ബോര്ഡിലെ പ്യൂണ് കാറ്റഗറി നമ്ബര് 12019 തസ്തികയില് ഒ.എം.ആര് പരീക്ഷയുടെ അടിസ്ഥാനത്തില് തയ്യാറാക്കിയ സാദ്ധ്യതാ പട്ടിക പ്രസിദ്ധീകരിച്ചു. ലിസ്റ്റിന്റെ കോപ്പി കേരള ദേവസ്വം റിക്രൂട്ട്മെന്റ് ബോര്ഡിന്റെ ഓഫീസിലും വെബ്സൈറ്റിലും പരിശോധിക്കാം. സാദ്ധ്യതാപട്ടികയില് ഉള്പ്പെട്ടിട്ടുളള ഉദ്യോഗാര്ത്ഥികളുടെ സര്ട്ടിഫിക്കറ്റ് വെരിഫിക്കേഷന് സെപ്റ്റംബര് 27 മുതല് 30 വരെ തിരുവനന്തപുരത്ത കേരള ദേവസ്വം റിക്രൂട്ട്മെന്റ് ബോര്ഡ് ഓഫീസില് നടത്തും. സാദ്ധ്യതാ പട്ടികയിലെ ഉദ്യോഗാര്ത്ഥികളുടെ രജിസ്റ്റര് നമ്ബറുകളുടെ അതേ ക്രമത്തിലായിരിക്കും വേരിഫിക്കേഷന് നടത്തുക. ഓരോ രജിസ്റ്റര് നമ്ബറിനും നിശ്ചയിക്കപ്പെട്ട തീയതിയിലും സമയത്തും ആവശ്യമായ സര്ട്ടിഫിക്കറ്റുകളുടെ അസ്സലും കോപ്പിയും സഹിതം നേരിട്ട് ഹാജരാകാത്ത ഉദ്യോഗാര്ത്ഥികളെ റാങ്ക് ലിസ്റ്റില് ഉള്പ്പെടുത്തില്ല. വേരിഫിക്കേഷന് തീയതി, സമയം, സ്ഥലം എന്നിവ സംബന്ധിച്ച വിശദവിവരങ്ങള് www.kdrb.kerala.gov.in ല് ഉടന് പ്രസിദ്ധീകരിക്കും. സാദ്ധ്യതാപട്ടികയില് ഉള്പ്പെട്ടിട്ടുളള എല്ലാ ഉദ്യോഗാര്ത്ഥികള്ക്കും ഇത് സംബന്ധിച്ച കത്തും എസ്.എം.എസും അയയ്ക്കും. സെപ്റ്റംബര് 22 വരെ അറിയിപ്പ് ലഭിക്കാത്ത സാദ്ധ്യതാപട്ടികയില് ഉള്പ്പെട്ടവര് കേരള ദേവസ്വം റിക്രൂട്ട്മെന്റ് ബോര്ഡിന്റെ ഓഫീസുമായി ബന്ധപ്പെടണം. ലോകം മുഴുവന് കോവിഡ് ഭീഷണിയില് കഴിയുന്ന ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ടൈംസ്കേരള അഭ്യര്ത്ഥിക്കുന്നു. ഇതൊരു യുദ്ധമാണെന്നും വിജയം മാത്രമാണ് നമ്മുടെ ലക്ഷ്യമെന്നതും മറക്കാതിരിക്കുക,